### 6.     Forslag fra Enhedslisten - Oplysning om administrationen har deltaget i møder i forbindelse med etablering af en eventuel [adresse]

**Åbent**

Sagsnr.: 326-2021-43954       J.nr.: 05.03.00           Dokumentnr.:
326-2021-260399

**Sagstype**

Nikolaj Vestergaard.

**Resume og sagens baggrund**

Enhedslisten har stillet forslag om oplysning, om
administrationen har deltaget i møder i forbindelse med etablering af en
eventuel Kattegatforbindelse.

Dersom administrationen har deltaget i møder, ønskes oplyst,
hvor mange møder der er tale om, og hvilke parter der har deltaget i disse
møder.

I forbindelse med ovenstående henvises til nedenstående, som
er modtaget fra Ankestyrelsen.

Mht. behandling af forslaget tillader jeg at citere fra Lov
om kommunernes styrelse med kommentarer, Marcus Henriksen m.fl., 2. udgave 2010,
Jurist-og Økonomforbundets Forlag, side 85-86:

”Efter § 11 kan et kommunalbestyrelsesmedlem indbringe
ethvert spørgsmål om kommunes anliggender for kommunalbestyrelsen. Det antages,
at borgmesteren er forpligtet til at optage alle indkomne forslag fra
medlemmerne på dagsordensudkastet. [...] Et rettidigt indgivet forslag skal
således optages på det udkast til dagsorden, som borgmesteren skal udsende til
kommunalbestyrelsens medlemmer. [...]Borgmesteren kan ikke afvise at optage en
sag på udkastet til dagsorden under henvisning til, at den ikke vedrører et
anliggende for kommunen, eller under henvisning til, at en vedtagelse af
forslaget i øvrigt vil være ulovlig. Dette spørgsmål afgøres af
kommunalbestyrelsen, når denne ved mødets begyndelse tager stilling til
borgmesterens dagsordensudkast.

Dersom borgmesteren finder, at et forslag ikke lovligt kan
behandles af kommunalbestyrelsen, må han indstille til kommunalbestyrelsen, at
sagen afvises fra dagsordenen [...]. I så fald træffer kommunalbestyrelsen
afgørelse om spørgsmålet [...].”

**Behandling**

Teknik- og Miljøudvalget.

**Bilag**

|  |  |
| --- | --- |
| Forslag fra Enhedslisten | 326-2021-260400 |